|  |  |  |
| --- | --- | --- |
| **IZVJEŠĆE O PROVEDENOM SAVJETOVANJU**  **SA ZAINTERESIRANOM JAVNOŠĆU** | | |
| Naslov dokumenta | Nacrt prijedloga Odluke o kriterijima za određivanje zakupnine za poslovne prostore Doma zdravlja Zadarske županije | |
| Stvaratelj dokumenta, tijelo koje provodi savjetovanje | Zadarska županija  Upravni odjel za javnu nabavu i upravljanje imovinom | |
| Cilj i glavne teme savjetovanja | Sukladno članku 11. Zakona o pravu na pristup informacijama (Narodne novine broj 25/13, 85/15) provedeno je javno savjetovanje o Nacrtu prijedloga Odluke o kriterijima za određivanje zakupnine za poslovne prostore Doma zdravlja Zadarske županije  Odluku donosi Županijska skupština Zadarske županije sukladno odredbama članka 106. stavak 3. novog Zakona o zdravstvenoj zaštiti (Narodne novine broj 100/18).  Predloženom Odlukom o kriterijima za određivanje zakupnine za poslovne prostore Doma zdravlja Zadarske županije utvrđuju se kriteriji za određivanje visine zakupnine za poslovne prostore u vlasništvu Doma zdravlja Zadarske županije, kao i poslovne prostore kojima Dom zdravlja raspolaže na temelju valjanog dokaza o pravu raspolaganja prostorom.  Mjesečni iznos zakupnine (bez PDV-a) za poslovni prostor koji se daje u zakup za obavljanje zdravstvene djelatnosti u mreži javne zdravstvene službe, zdravstvene djelatnosti izvan mreže javne zdravstvene službe te nezdravstvene djelatnosti ubuduće bi se obračunavao prema površini i zoni u kojoj se poslovni prostor nalazi te umnoškom pripadajućeg koeficijenta namjene (zdravstvena, odnosno nezdravstvena djelatnost). | |
| Datum dokumenta | 13. svibnja 2019. godine | |
| Je li nacrt bio objavljen na internetskim stranicama ili na drugi odgovarajući način?  Ako jest, kada je nacrt objavljen i koliko vremena je ostavljeno za savjetovanje?  Ako nije, zašto? | Nacrt prijedloga odluke objavljen je na internetskoj stranici Zadarske županije [www.zadarska-zupanija.hr](http://www.zadarska-zupanija.hr).  Javno savjetovanje trajalo je 15 dana te je bilo otvoreno od 21. svibnja do 6. lipnja 2019. godine. | |
| Koji su predstavnici zainteresirane javnosti dostavili svoja očekivanja? | Tijekom internetske javne rasprave očitovanje na nacrt prijedloga odluke dostavili su:  - Tamara Drča, dr.med.spec.  - Branka Živković Duvnjak, dr.med.spec. | |
| ANALIZA DOSTAVLJENIH PRIMJEDABA:  Prihvaćene primjedbe  Primjedbe koje nisu prihvaćene i obrazloženje razloga za neprihvaćanje | Nema.   1. Tamara Drča, dr. med.spec., kao koncesionar Zadarske županije u djelatnosti opće/obiteljske medicine koja obavlja djelatnost u vlastitom prostoru, uputila je općenitu primjedbu na sadržaj Odluke u kojoj nisu spomenute ordinacije u privatnim prostorima koje su 10 godina plaćale koncesiju uz najam prostora, iako obavljaju javnu djelatnost te postavlja pitanje stimulacije privatnih zdravstvenih radnika koji obavljaju djelatnost u vlastitom prostoru.   Primjedba se ne prihvaća budući je predmet ove odluke zakup poslovnih prostora Dom zdravlja Zadarske županije, odnosno utvrđivanje kriterija za određivanje visine zakupnine za poslovne prostore **u vlasništvu Doma zdravlja Zadarske županije** i poslovne prostore **kojima Dom zdravlja raspolaže na temelju valjanog dokaza o pravu raspolaganja prostorom.**   1. Branka Živković Duvnjak, dr.med.spec., kao koncesionar Zadarske županije u djelatnosti opće/obiteljske medicine na Silbi dostavila je obrazac za dostavu prijedloga, primjedbi i mišljenja u kojem su navedeni kontakt podaci **te se ista ne smatra primjedbom na predloženu Odluku**. | |
| Troškovi provedenog savjetovanja | Provedba internetskog savjetovanja nije iskazivala dodatne financijske troškove. | |
| Tko je i kada izradio izvješće o provedenom savjetovanju? | Ime i prezime:  Nikica Miletić, dipl.oec. | Datum:  6. lipnja 2019. godine |